BGRIM ฉลองความสำเร็จ 9 โรงไฟฟ้า
BGRIM ฉลองความสำเร็จ 9 โรงไฟฟ้า ณ ศูนย์นิทรรศการและการประชุมไบเทค บางนา เมื่อเร็วๆ นี้
22 มี.ค. 2562

นางปรียนาถ สุนทรวาทะ ประธานเจ้าหน้าที่บริหาร บริษัท บี.กริม เพาเวอร์ จำกัด (มหาชน) หรือ BGRIM ร่วมเป็นเกียรติในงาน ประกาศความสำเร็จโครงการก่อสร้างโรงไฟฟ้าพลังงานความร้อนร่วม จำนวน 9 โครงการ รวมกำลังการผลิต 1,171 เมกกะวัตต์ กับ 2 พันธมิตรที่แข็งแกร่ง ได้แก่ บริษัท ซีเมนส์ จำกัด โดย นายฮันส์ โฮล์มสตรอม หัวหน้าฝ่ายบริหาร ซีเมนส์ อินดัสเทรียล เทอร์โบแมซีเนอรี จำกัด นายมาร์คุส ลอเรนซินี ประธานและหัวหน้าฝ่ายบริหาร บริษัท ซีเมนส์ จำกัด (ประเทศไทย, กัมพูชา, เมียนมาร์ และลาว) และ นายมาซาทากะ ฮายาชิ ประธานกรรมการบริหาร บริษัท โตซิบา แพลนท์ แอนด์ เซอร์วิส คอร์ปอเรชั่น (ทีพีเอสซี) 
พร้อมผู้บริหาร BGRIM ร่วมฉลองความสำเร็จในครั้งนี้ อีกทั้งยังร่วมลงนามบันทึกความเข้าใจความร่วมมือเกี่ยวกับการปรับปรุงโรงไฟฟ้าให้มีสมรรถนะความพร้อม (Availability) ประสิทธิภาพ (Efficiency) ที่สูงขึ้น รวมทั้งจะมีการนำระบบดิจิตัล (Digitalization) มาใช้งานเดินเครื่องและบำรุงรักษาในอนาคตอีกด้วย ณ ศูนย์นิทรรศการและการประชุมไบเทค บางนา เมื่อเร็วๆ นี้ 